2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท คาร์มาร์ท จำกัด (มหาชน) เดิมชื่อ บริษัท ไดสตาร์ อิเลคทริก คอร์เปอเรชั่น จำกัด
(มหาชน) ซึ่งเดิมเคยผลิตและจำหน่ายเครื่องใช้ไฟฟ้าใน DISTAR
ปัจจุบันเปลี่ยนธุรกิจมาดำเนินธุรกิจนำเข้าและจำหน่ายสินค้าประเภทเครื่องสำอางและผลิตภัณฑ์เสริมความงามหลากหลายแบรนด์จากประเทศแถบเอเชีย
ภายใต้การนำเข้าและจัดจำหน่ายซึ่งเป็นที่รู้จักในแวดวงตลาดเครื่องสำอางในนาม “KARMARTS”
ภายในแนวความคิดของ คุณวิวัฒน์ ทีฆคีรีกุล ผู้ดำรงตำแหน่งกรรมการผู้จัดการและสร้างแบรนด์
“DISTAR” ให้เป็นที่รู้จักอย่างกว้างขวางเมื่อครั้งอดีตและในปี 2554 นี้เอง คุณวิวัฒน์
ได้เห็นถึงช่องทางโอกาสทางธุรกิจในกลุ่มเครื่องสำอางและอุปกรณ์ความงามที่มีแนวโน้มการเติบโตของตลาดอย่างต่อเนื่องทุกปี
ซึ่งถือเป็นการเปลี่ยนแปลงประเภทธุรกิจครั้งสำคัญของบริษัท ในการฟื้นตัวจากวิกฤตการณ์ต่างๆ

ในเมื่อครั้งแรกเริ่มทำธุรกิจเครื่องสำอางและอุปกรณ์ความงามนั้น
บริษัทเน้นการนำเข้าแบรนด์ที่มีจำหน่ายอยู่แล้วในต่างประเทศ
เนื่องจากเป็นการง่ายในการทำตลาดในเมืองไทย
อีกทั้งยังมีขั้นตอนและกระบวนการต่างๆกระชับในการนำเข้าและจัดจำหน่าย
ซึ่งต่อมาภายหลังบริษัทได้มีการศึกษาตลาดอย่างลึกซึ้งมากขึ้นจนกระทั่งมีเฮ้าแบรนด์ของบริษัทเอง
โดยทางบริษัทได้มีส่วนร่วมกับผู้ผลิตจากโรงงานชั้นนำในหลายประเทศ
โดยเฉพาะประเทศผู้นำด้านความงาม ซึ่งมีนวัตกรรมใหม่ๆอย่างต่อเนื่องอันได้แก่ประเทศเกาหลี
ในการพัฒนาทั้งคุณสมบัติของสินค้าที่เหมาะสมกับผิวของคนไทยและรูปแบบบรรจุภัณฑ์ต่างๆของสินค้า
ซึ่งสินค้าเฮ้าแบรนด์ของบริษัทล้วนแล้วแต่ได้รับการตอบรับที่ดีจากลูกค้าประเภทค้าส่ง
และผู้บริโภคอีกด้วย

ในปัจจุบัน KARMARTS มิได้เป็นเพียงแค่ชื่อบริษัทเท่านั้น
แต่ยังเป็นชื่อร้านค้าปลีกเครื่องสำอางและอุปกรณ์ความงาม อีกด้วย
โดยบริษัทมีความมุ่งเน้นที่จะสร้างศูนย์ค้าปลีกจำหน่ายสินค้านำเข้าเกี่ยวกับความงามอย่างครบวงจร
ด้วยภาพลักษณ์ของร้านที่มีเอกลักษณ์, คุณภาพสินค้าได้มาตราฐาน,
สินค้าหลายแบรนด์และหลากประเภทจากนานาประเทศเพื่อตอบสนองความต้องการของลูกค้าในทุกกลุ่มเป้าหมาย,
สะดวกสบายและรู้สึกเป็นกันเองขณะเลือกซื้อสินค้า
บริษัทขยายช่องทางการจัดจำหน่ายสินค้าในรูปแบบค้าปลีกของตนเองนี้เพื่อตอบสนองความต้องการของผู้บริโภคที่ต้องการเลือกซื้อสินค้า
KARMARTS ให้สะดวกสบายอย่างทั่วถึง และในปี 2554 นี้เอง สาขาของร้าน KARMARTS
ได้ขยายถึงกว่า 30 สาขาทั่วประเทศแล้ว

ในช่วงปลายปี 2554
บริษัทเล็งเห็นถึงการขยายฐานกลุ่มลูกค้าให้แพร่หลายมากขึ้นและคำนึงถึงการยกระดับการรับรู้แบรนด์ต่างๆ
ภายใต้การนำเข้าโดย KARMARTS บริษัทจึงได้ขยายเข้าสู่ช่องทางค้าปลีกโมเดิร์นเทรด เช่น
เทสโก้โลตัส, โลตัสเอ็กเพรส, เดอะมอลล์ ทุกสาขา, 7-Catalog เป็นต้น

นอกจากธุรกิจกลุ่มเครื่องสำอางแล้ว บริษัทฯ ยังได้มีการเพิ่มสินค้าในหมวดอุปโภคอีกด้วย เช่น
กระดาษชำระ, ผงซักฟอก ซึ่งเป็นสินค้าที่ใช้ในชีวิตประจำวันที่มีมูลค่าตลาดสูง
และวางแผนเพิ่มกลุ่มสินค้าให้หลากหลายมากขึ้นซึ่งภาพรวมเป็นไปได้ด้วยดีอย่างต่อเนื่อง

ในปี 2554 บริษัทฯ
ได้ตัดสินใจลดความสำคัญในการทำธุรกิจยานยนต์และผันตัวมามุ่งเน้นสินค้าประเภทเครื่องสำอางและอุปกรณ์เสริมความงามอย่างเต็มรูปแบบเพื่อให้เหมาะสมกับประสบการณ์ด้านจัดหาสินค้านำเข้าที่ดีและมีคุณภาพจากต่างประเทศและการสร้างแบรนด์ให้เป็นที่รู้จัก

อนึ่ง นับจากวันเริ่มจัดตั้งบริษัทฯ จนถึงปัจจุบัน บริษัทฯ ไม่มี
การเปลี่ยนแปลงอำนาจการควบคุมกิจการ

2.2 ลักษณะการประกอบธุรกิจและโครงสร้างกลุ่มบริษัท

บริษัท คาร์มาร์ท จำกัด (มหาชน)
นำเข้าและจำหน่ายสินค้าประเภทเครื่องสำอางและผลิตภัณฑ์เสริมความงามหลากหลายแบรนด์จากประเทศแถบเอเชีย
ภายใต้การนำเข้าและจัดจำหน่ายซึ่งเป็นที่รู้จักในแวดวงตลาดเครื่องสำอางในนาม “KARMARTS”
อีกทั้งยังมีการจำหน่ายรถยนต์ที่ใช้ก๊าซธรรมชาติ และให้เช่าและให้บริการคลังสินค้า

บริษัทย่อย

  บริษัท มาย บัส จำกัด

บริษัทฯ ได้ร่วมลงทุนในบริษัท มาย บัส จำกัด โดยถือหุ้นทั้งสิ้น 8,564,511 หุ้น รวมเป็นเงิน
9,173,531.32 บาท โดยแบ่งเป็นจำนวน 1 ล้านหุ้น (สำหรับหุ้นที่ชำระเต็มมูลค่าแล้ว 10 บาท)
และจำนวน 8 ล้านหุ้น (สำหรับหุ้นที่ชำระยังไม่เต็มมูลค่า 2.75 บาท ) คิดเป็นสัดส่วน 95.16%
ประกอบธุรกิจเดินรถโดยสารประจำทางปรับอากาศสาย ปอ.64 มีสิทธิการเดินรถ 8 ปี 9 เดือน
โดยนับตั้งแต่วันที่ 25 ส.ค. 2552 ถึง 31 พ.ค. 2561 โดยระยะทางเริ่มจากกระทรวงพาณิชย์
(แห่งใหม่) – ถนนรัตนาธิเบศร์ – สนามหลวง

  บริษัท สตาร์คอม จำกัด

บริษัทฯ ได้ร่วมลงทุนในบริษัท สตาร์คอม จำกัด โดยถือหุ้นทั้งสิ้น 14,419,995 หุ้น มูลค่าหุ้นละ 10
บาท มูลค่าเงินลงทุน 144,199,950 บาท เป็นสัดส่วน 70.00% ของทุนจดทะเบียน
206,000,000 บาท ซึ่งเป็นบริษัทย่อยที่ได้รับสัมปทานให้ปรับปรุงโครงข่ายโทรศัพท์เคลื่อนที่ระบบ
470 MHz จากเดิมเป็นเทคโนโลยี NMT (Analogue) เป็นเทคโนโลยี CDMA 2000 1X
(Digital) กับบริษัท ทีโอที จำกัด (มหาชน)
และดำเนินการด้านการตลาดสำหรับโทรศัพท์ระบบไร้สายประเภทโทรศัพท์สาธารณะ

โดยเป็นผู้จัดหาเครื่องโทรศัพท์สาธารณะตลอดจนอุปกรณ์ต่างๆ, จัดเก็บเงิน
และแบ่งรายได้รับจากการบริการโทรศัพท์สาธารณะเป็นระยะเวลา 12 ปี
และจำหน่ายเครื่องลูกข่ายอันเกี่ยวข้องกับระบบ CDMA 470 MHz อาทิเช่น โทรศัพท์แบบ Fixed
Line, โทรศัพท์แบบไร้สายและโทรศัพท์มือถือ เป็นต้น

โครงสร้างการถือหุ้นของกลุ่มบริษัท

  ------------------------------- ----- ---------------------------------
  กลุ่มตระกูลทีฆคีรีกุล                        ผู้ถือหุ้นรายอื่นๆ

  31.66%                                68.34%
  ------------------------------- ----- ---------------------------------

  -----------------------------------------------------------------------
  บริษัท คาร์มาร์ท จำกัด (มหาชน)

  -----------------------------------------------------------------------

นโยบายการแบ่งการดำเนินงานของบริษัทในกลุ่ม

เมื่อวันที่ 25 กุมภาพันธ์ 2548 บริษัทฯ ได้ลงทุนในบริษัท สตาร์คอม จำกัด
เพื่อขยายธุรกิจด้านสื่อสารและโทรคมนาคม ซึ่งบริษัทฯ ดำเนินธุรกิจในการจัดจำหน่าย ทำการตลาด
อุปกรณ์ด้านการสื่อสารฯ รวมทั้งให้บริการด้านโทรคมนาคม
ซึ่งบริษัทย่อยได้ทำสัญญาปรับปรุงโครงข่ายฯ กับ บมจ.ทีโอที เมื่อวันที่ 28 กรกฎาคม 2548

ปัจจุบันนี้บริษัท สตาร์คอม จำกัด
ได้ตัดสินใจหยุดงานปรับปรุงโครงข่ายโทรศัพท์ดังกล่าวหลังจากได้รับหนังสือจากสำนักงานคณะกรรมการกิจการโทรคมนาคมแห่งชาติเพื่อให้เข้าชี้แจงข้อเท็จจริงกรณีที่บริษัทย่อยดำเนินการปรับปรุงโครงข่ายให้กับคู่สัญญาคือ
บริษัท ทีโอที จำกัด (มหาชน) ซึ่งยังไม่ได้รับใบอนุญาตให้ใช้เครื่องวิทยุคมนาคม ระบบเซลลูล่าห์
มาตรฐาน CDMA 2000 1X ประกอบกับความล่าช้าเป็นเวลานานของงานปรับปรุงโครงข่ายฯ
ที่ผ่านมาอันเนื่องมาจากความล่าช้าในการดำเนินการขอใบอนุญาตนำเข้าอุปกรณ์ฯ
ที่ใช้ในการปรับปรุงโครงข่ายฯ ซึ่งเป็นภาระหน้าที่ของ บมจ.ทีโอที
ดังนั้นบริษัทย่อยจึงได้ทำหนังสือขอให้บริษัท ทีโอที จำกัด (มหาชน)
พิจารณายกเลิกสัญญาและรับซื้ออุปกรณ์ที่
บริษัทได้ลงทุนไปเนื่องจากสัญญาปรับปรุงโครงข่ายโทรศัพท์เคลื่อนที่อาจขัดกับพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ. 2535 โดยกระทรวงเทคโนโลยีสารสนเทศและการสื่อสารได้มีหนังสือลงวันที่ 14 พฤษภาคม
2550
แจ้งกับบริษัทย่อยว่าได้ส่งเรื่องให้คณะกรรมการกฤษฎีกาวินิจฉัยว่าสัญญาดังกล่าวขัดกับพระราชบัญญัติข้างต้นหรือไม่
และคำวินิจฉัยของคณะกรรมการกฤษฎีกาลงวันที่ 5 ตุลาคม 2550
มีความเห็นว่าสัญญาปรับปรุงโครงข่ายโทรศัพท์เคลื่อนที่ระบบ 470 MHz ซึ่งกระทำเมื่อวันที่ 28
กรกฎาคม 2548 ภายหลังจากที่พระราชบัญญัติว่าด้วยการให้เอกชนเข้าร่วมงานฯ ใช้บังคับแล้ว
มีสาระสำคัญในการให้เอกชนเข้าร่วมงานหรือดำเนินการในกิจการของรัฐ
และต้องดำเนินการตามพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ.2535 โดยบริษัท ทีโอที จำกัด (มหาชน)
ซึ่งเป็นหน่วยงานเจ้าของโครงการต้องเสนอโครงการที่ได้ดำเนินการไปแล้วต่อกระทรวงเทคโนโลยีสารสนเทศและการสื่อสาร
และกระทรวงการคลังพิจารณาก่อนเสนอคณะรัฐมนตรีพิจารณาเห็นชอบในหลักการของโครงการต่อไป
โดยคณะทำงานประสานงานเจรจาข้อตกลงกับบริษัท ทีโอที จำกัด (มหาชน) แจ้งว่าบริษัท ทีโอที
จำกัด (มหาชน) ต้องเข้าทำการชี้แจงต่อหน่วยงานที่เกี่ยวข้องและคาดว่าใช้เวลาไม่ต่ำกว่า 1 ปี
บริษัทย่อยจึงสรุปว่าไม่มีความประสงค์กระทำต่อตามสัญญาเดิม
จึงขอเสนอให้คณะทำงานพิจารณารับซื้ออุปกรณ์โครงข่ายที่บริษัทย่อยมีอยู่ทั้งหมด คณะทำงานฯ
รับข้อเสนอโดยจะรับซื้อเฉพาะส่วนที่เกี่ยวข้องกับการลงทุนเพื่อการปรับปรุงโครงข่ายโทรศัพท์เคลื่อนที่ให้เป็นระบบ
CDMA 470MHz รวมทั้งเครื่องลูกข่าย
อย่างไรก็ตามคณะทำงานได้แจ้งว่าข้อสรุปจากการประชุมเป็นความคิดเห็นของคณะทำงาน
ส่วนการสรุปผลเพื่อดำเนินการต้องให้คณะกรรมการบริหารของบริษัท ทีโอที จำกัด (มหาชน)
เป็นผู้ลงความเห็น ต่อมาคณะกรรมการกฤษฎีกาได้มีหนังสือตอบข้อหารือว่าหากบริษัท ทีโอที จำกัด
(มหาชน) ใช้สิทธิบอกเลิกสัญญาหรือ
คู่สัญญาทั้งสองฝ่ายตกลงที่จะยกเลิกสัญญาก็ย่อมเป็นไปตามเงื่อนไขที่กำหนดไว้ในสัญญา จากนั้น
คณะกรรมการเจรจาต่อรองในการรับซื้ออุปกรณ์และยกเลิกสัญญาปรับปรุงโครงข่ายโทรศัพท์เคลื่อนที่ระบบ
470MHz ของบริษัท ทีโอที จำกัด (มหาชน) และบริษัทย่อยได้ข้อสรุปจากการเจรจาในเบื้องต้น
โดยคณะกรรมการเจรจาฯ จะนำข้อสรุปดังกล่าวเสนอต่อคณะกรรมการบริหารของบริษัท ทีโอที
จำกัด (มหาชน) เพื่ออนุมัติ ต่อมาในเดือนกรกฎาคม 2554
บริษัทย่อยได้ยื่นฟ้องต่อศาลปกครองกลาง เพื่อให้พิจารณาพิพากษาให้บริษัท ทีโอที จำกัด (มหาชน)
ชดใช้ค่าอุปกรณ์โครงข่ายตามที่ได้เคยเจรจาไว้

ทั้งนี้ปัญหาของบริษัท สตาร์คอม จำกัด กับ บมจ.ทีโอที
อยู่ระหว่างรอผลการพิจารณาของคณะกรรมการบริหารของ บมจ.ทีโอที ต้องรอผลจากทาง
บมจ.ทีโอที

เมื่อวันที่ 23 มิถุนายน 2552 บริษัทฯ ได้ลงทุนใน บริษัท มาย บัส จำกัด
เพื่อขยายธุรกิจด้านรถยนต์ NGV ซึ่งบริษัทฯ
ดำเนินธุรกิจในการเดินรถยนต์โดยสารประจำทางปรับอากาศสาย ปอ.64
โดยระยะทางเริ่มจากกระทรวงพาณิชย์ (แห่งใหม่) ถนนรัตนาธิเบศร์ – สนามหลวง
และได้รับสิทธิการเดินรถ 8 ปี 9 เดือน มูลค่า 14.50 ล้านบาท โดยนับตั้งแต่วันที่ 25 ส.ค.
2552 – 31 พ.ค 2561

2.3 โครงสร้างรายได้

บริษัทฯ มีมูลค่าการจำหน่ายผลิตภัณฑ์รถยนต์ใช้ก๊าซธรรมชาติและสินค้าอุปโภคปี 2552 – 2554 ดังนี้

+------------------------------+------+-----+------+-----+------+-----+
| ผลิตภัณฑ์                       | 2554 |     | 2553 |     | 2552 |     |
+------------------------------+------+-----+------+-----+------+-----+
|                              | พ    | %   | พ    | %   | พ    | %   |
|                              | ันบาท |     | ันบาท |     | ันบาท |     |
+------------------------------+------+-----+------+-----+------+-----+
| มูล                           |      |     |      |     |      |     |
| ค่าการจำหน่ายรถยนต์ใช้ก๊าซธรรมชาติ |      |     |      |     |      |     |
+------------------------------+------+-----+------+-----+------+-----+
| - รถยนต์ใช้ก๊าซธรรมชาติ (NGV)    | 55   | 14  | 39   | 32  | 126  | 90  |
|                              | ,433 | .53 | ,348 | .45 | ,645 | .38 |
+------------------------------+------+-----+------+-----+------+-----+
| - เครื่องยนต์                   | -    | -   | 6    | 5   | 478  | 0   |
|                              |      |     | ,470 | .34 |      | .34 |
+------------------------------+------+-----+------+-----+------+-----+
| - ถังก๊าซ                      | -    | -   | 4    | 3   | 256  | 0   |
|                              |      |     | ,566 | .77 |      | .18 |
+------------------------------+------+-----+------+-----+------+-----+
| - อื่นๆ                        | 653  | 0   | -    | -   | 315  | 0   |
|                              |      | .17 |      |     |      | .22 |
+------------------------------+------+-----+------+-----+------+-----+
|   รวมมูล                      | 56   | 14  | 50   | 41  | 127  | 91  |
| ค่าการจำหน่ายรถยนต์ใช้ก๊าซธรรมชาติ | ,086 | .70 | ,384 | .56 | ,694 | .12 |
+------------------------------+------+-----+------+-----+------+-----+
| มูลค่าการจำหน่ายสินค้าอุปโภค       |      |     |      |     |      |     |
+------------------------------+------+-----+------+-----+------+-----+
| - เครื่องสำอาง                 |      |     |      |     |      |     |
+------------------------------+------+-----+------+-----+------+-----+
|   ดูแลร่างกาย                  | 101  | 26  | 20   | 16  | -    | -   |
|                              | ,288 | .56 | ,269 | .72 |      |     |
+------------------------------+------+-----+------+-----+------+-----+
|   ดูแลผิวหน้าและเครื่องสำอาง      | 198  | 52  | 32   | 26  | -    | -   |
|                              | ,460 | .03 | ,502 | .81 |      |     |
+------------------------------+------+-----+------+-----+------+-----+
| - ของใช้ประจำวัน               | 13   | 3   | 7    | 6   | -    | -   |
|                              | ,533 | .55 | ,695 | .34 |      |     |
+------------------------------+------+-----+------+-----+------+-----+
| - อื่น ๆ                       | 7    | 1   | 1    | 1   | 3    | 2   |
|                              | ,487 | .96 | ,795 | .48 | ,282 | .34 |
+------------------------------+------+-----+------+-----+------+-----+
| รวมมูลค่าการจำหน่ายสินค้าอุปโภค    | 320  | 84  | 62   | 51  | 3    | 2   |
|                              | ,768 | .10 | ,261 | .35 | ,282 | .34 |
+------------------------------+------+-----+------+-----+------+-----+
| รวมมูลค่าการจำหน่าย             | 376  | 98  | 112  | 92  | 130  | 93  |
|                              | ,854 | .80 | ,645 | .91 | ,976 | .46 |
+------------------------------+------+-----+------+-----+------+-----+
| รายได้ค่าบริการ                 | 4    | 1   | 8    | 7   | 9    | 6   |
|                              | ,562 | .20 | ,595 | .09 | ,158 | .54 |
+------------------------------+------+-----+------+-----+------+-----+
| รวมรายได้จากการจำหน่ายและบริการ | 381  | 100 | 121  | 100 | 140  | 100 |
|                              | ,416 | .00 | ,240 | .00 | ,134 | .00 |
+------------------------------+------+-----+------+-----+------+-----+
| อัตราเพิ่ม (ลด) ของรายได้        | 21   |     | (13  |     | (43  |     |
|                              | 4.60 |     | .48) |     | .06) |     |
+------------------------------+------+-----+------+-----+------+-----+

2.4 เป้าหมายการดำเนินธุรกิจ

1.  ในปี 2554 บริษัทฯ ยังคงมีการดำเนินธุรกิจจำหน่ายรถยนต์ที่ใช้ก๊าซธรรมชาติ (NGV)
    อยู่โดยได้มีการขยายตลาดเพิ่มเติมมายังกลุ่มรถตู้เพื่อตอบสนองความต้องการของกลุ่มลูกค้ารถตู้ประจำทาง

2.  บริษัทฯ
    จะเป็นศูนย์จำหน่ายสินค้ากลุ่มเครื่องสำอางและผลิตภัณฑ์เสริมความงามหลายยี่ห้อจากประเทศแถบเอเชียภายใต้การจัดจำหน่ายโดย
    “KARMARTS” ซึ่งเน้นคุณภาพที่เหมาะสมกับราคา และมีความทันสมัยเหมาะสมกับกลุ่มเป้าหมาย
    โดยสินค้าทั้งหมดต้องผ่านการทดลองใช้จริงและคัดสรรมาจากแหล่งผลิตที่เชื่อถือและไว้ใจได้เพื่อให้ลูกค้ามั่นใจได้ว่าสินค้าทุกชนิดที่ทางบริษัทฯ
    นำเข้าเป็นสินค้าที่ได้มาตรฐานอย่างแท้จริง

3.  บริษัทฯ
    ต้องการสร้างช่องทางค้าปลีกเพื่อจำหน่ายสินค้ากลุ่มเครื่องสำอางและผลิตภัณฑ์เสริมความงามให้เป็นที่รู้จักแก่ผู้บริโภคในนามของร้าน
    “KARMARTS”

4.  บริษัทฯ ต้องการจัดหาผลิตภัณฑ์ใหม่ของแต่ละสายผลิตภัณฑ์
    เพื่อตอบสนองความต้องการของผู้อุปโภคและบริโภค เช่น

-   ผลิตภัณฑ์เสริมอาหารเพื่อสุขภาพและความงาม อาทิเช่น กาแฟลดน้ำหนัก, วิตามินต่างๆ
    เป็นต้น

-   ผลิตภัณฑ์เสริมอาหารเพื่อผิวกระจ่างใส, เพื่อการควบคุมน้ำหนัก, เพื่อปรับผิวขาว,
    เพื่อป้องกันสิว, เพื่อขยายขนาดทรวงอก เป็นต้น

-   อุปกรณ์เสริมความงาม อาทิเช่น คอนแทคเลนส์แฟชั่น, อุปกรณ์แต่งหน้า, อุปกรณ์แต่งผม,
    ขนตาปลอม, อุปกรณ์ทำความสะอาดร่างกาย เป็นต้น

-   ผลิตภัณฑ์สปาเพื่อผ่อนคลายและบำรุงผิวพรรณ โดยเน้นส่วนประกอบที่ผลิตจากธรรมชาติ 100%

-   ผลิตภัณฑ์นวัตกรรมเพื่อความงาม -
    ผลิตภัณฑ์ความงามที่สร้างสรรค์ขึ้นมาใหม่โดยยังไม่มีผู้ใดในท้องตลาดเคยขายมาก่อน
    เพื่อนำเสนอสิ่งแปลกใหม่และนวัตกรรมที่ก้าวหน้าให้กับผู้อุปโภคบริโภค

5.  บริษัทฯ มีนโยบายการดำเนินงานที่โปร่งใส และได้สร้างมูลค่าเพิ่มให้แก่กิจการในระยะยาว,
    บริหารบริษัทฯ ด้วยความรอบครอบระมัดระวัง
    ควบคุมและบริหารความเสี่ยงที่เหมาะสมรวมทั้งมีจริยธรรมในการดำเนินธุรกิจและบริหารงานเพื่อให้บรรลุเป้าหมายตามแผนธุรกิจที่คณะกรรมการบริษัทได้กำหนดไว้
    รวมทั้งสร้างความเชื่อมั่นให้แก่ผู้ถือหุ้นและบริหารงานเพื่อก่อประโยชน์สูงสุดต่อผู้ถือหุ้น